Abamu ku bawanguzi nga bali e Budaaki. Owookubiri ku ddyo ye Kabushenga akulira Vision Group.
Bano abaatambulidde mu nnyonyi ya KLM, abamu ku bassa ssente mu mpaka zino, olwatuuse ku Ssande, balambuziddwa omwalo gwa Rotterdam ogusinga obunene mu Bulaaya. Mu 2017, kwayitako ttani z’ebyamaguzi obukadde 461.
Abawanguzi okuli; Isaac Malinga, Julius Bigabwa, Tom Anyii, Justine Didi Omeke, Patrick Bakumpe Makanga, Robert Ociti, Racheal Amol, Timothy Jokkene, Margaret Mbaga, Celia Kansiime ne Jacob Kazindula baawerekeddwaako akulira Vision Group etwala ne Bukedde Robert Kabushenga.
Abawanguzi balabirirwa gavumenti ya Budaaki okuyita mu kitebe kyayo mu Uganda era nga baakulambula abalimi n’abalunzi ab’amaanyi mu Budaaki, kkampuni ezikola eddagala, emmere, okwaluza enkoko, ezizaaza ensolo ng’ente n’embuzi, n’ebifo by’obusuubuzi n’obulambuzi.
Abalala abassa ssente mu mpaka zino kuliko bbanka ya DFCU ne kkampuni ya Koudjis abakola emmere y’enkoko n’ensolo.
Julius Bigabwa omuwanguzi okuva e Fort portal yeewuunyizza engeri Abazungu gye bakuuma n’okusigala nga bazimba ebintu byabwe kye yagambye nti kusoomoozebwa kw maanyi Bannayuganda kwe balina okulabirako okulaba nga basobola okusigala nga ba maanyi.
lug_Latn lug_Latn lug_Latn lug_Latn lug_Latn lug_Latn